
Republika Hrvatska
Trgovački sud u Splitu
Split, Sukoišanska 6


Poslovni broj: 4. St-400/2018-8
U IME REPUBLIKE HRVATSKE

R J E Š E N J E

	Trgovački sud u Splitu, po sucu Katarini Mikulić, povodom zahtjeva predlagatelja FINANCIJSKE AGENCIJE – Regionalni centar Split, OIB: 85821130368, za provedbu skraćenog stečajnog postupka nad dužnikom ZAKLADA ˝KARLO GRENC˝, OIB: 44674206010, Split, Obala Hrvatskog narodnog preporoda 10/II, 21. rujna 2018.

r i j e š i o    j e
Odbacuje se zahtjev Financijske agencije  – Regionalni centar Split za provedbu skraćenog stečajnog postupka nad dužnikom ZAKLADA ˝KARLO GRENC˝, OIB: 44674206010, Split, Obala Hrvatskog narodnog preporoda 10/II.
		
Obrazloženje
Dana 29. svibnja 2018. kod ovog suda zaprimljen je zahtjev Financijske agencije, Regionalnog centra Split, za provedbu skraćenog stečajnog postupka nad dužnikom ZAKLADA ˝KARLO GRENC˝, OIB: 44674206010, Split, Obala Hrvatskog narodnog preporoda 10/II. 

U zahtjevu se navodi da dužnik na dan 23. svibnja 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 5.176,54 kuna te da nema zaposlenih.
	Dužnik 21. rujna 2018. ovom sudu dostavio potvrdu Financijske agencije o blokadi računa i novčanih sredstava ovršenika iz koje proizlazi da je kod dužnika ZAKLADA ˝KARLO GRENC˝, OIB: 44674206010, Split, Obala Hrvatskog narodnog preporoda 10/II na 21. rujna 2018. evidentirano 0 dana neprekidne blokade, a nepomirene obveze dužnika na dan 21. rujna 2018. iznose 0,00 kn. 
Kako je dužnik do odluke o zahtjevu predlagatelja za provedbom skraćenog stečajnog postupka postao sposoban za plaćanje, to u smislu odredbi članka 5. i 428. Stečajnog zakona („Narodne novine“ 71/15 i 104/17; dalje SZ) nema uvjeta za provođenje stečajnog postupka.
Slijedom navedenog, odlučeno je kao u izreci ovog rješenja.
U Splitu 20. rujna 2018. 
Sudac


Katarina Mikulić,v.r.
za točnost otpravka – ovlašteni službenik
Ivana Hajder 
 

Pouka o pravnom lijeku: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

